**KÚPNA ZMLUVA č. .../2023**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Kupujúci:

Obchodné meno: **Mesto Partizánske**

Adresa: Námestie SNP 212/4, 958 01 Partizánske

IČO: ‎00310905

V jeho mene konajúci: doc. PaedDr. Jozef Božik, PhD., primátor

Oprávnený rokovať vo veciach technických: Ing. Andrea Bencelová, Ing. Igor Fábry

Bankové spojenie č. 1 : ČSOB Partizánske

Bankové spojenie č. 2: Slovenská sporiteľňa a.s.

IBAN č.1 : SK14 7500 0000 0040 0251 6420

IBAN č.2: SK23 0900 0000 0050 5246 9241

(ďalej len „kupujúci“)

a

Predávajúci:

 Obchodné meno:

Zapísaný/registrovaný:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Telefonický kontakt:

e-mail:

(ďalej len „predávajúci“)

( predávajúci a kupujúci, ďalej spolu ako „zmluvné strany" a jednotlivo ako „zmluvná strana")

**PREAMBULA**

Zmluvné strany uzatvárajú túto zmluvu ako výsledok zadávania nadlimitnej zákazky – verejnej súťaže
s názvom predmetu: „**Technológia pre zber biologicky rozložiteľného komunálneho odpadu v meste Partizánske“** zadávanej na základe Oznámenia o vyhlásení verejného obstarávania, ktoré bolo uverejnené vo Vestníku verejného obstarávania č. ................ zo dňa ................ a v Úradnom vestníku Európskej únie dňa .................... pod číslom .................

**I. PREDMET ZMLUVY**

1. Predmetom tejto zmluvy je záväzok predávajúceho dodať kupujúcemu tovar:

**...............................**

(ďalej ako „predmet kúpy“ alebo „predmet zmluvy“)

a previesť na kupujúceho vlastnícke právo k uvedeným položkám a záväzok kupujúceho predmet zmluvy prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.

1. Predmet zmluvy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.
2. Predmet zmluvy je súčasťou projektu Kompostáreň na biologicky rozložiteľný komunálny odpad
v meste Partizánske, ktorý je financovaný na základe zmluvy o poskytnutí NFP č. OPKZP-PO1-SC111-2019-56/21.

**II. MIESTO A ČAS DODANIA**

1. Miestom dodania predmetu zmluvy je: areál Technických služieb mesta Partizánske, spol. s.r.o., Nemocničná 979/1, 958 01 Partizánske.
2. Predávajúci sa zaväzuje dodať predmet zmluvy v rozsahu záväzku podľa čl. I. tejto zmluvy najneskôr do 10.6.2024 na základe objednávky. Objednávka bude zaslaná predávajúcemu až po nadobudnutí účinnosti kúpnej zmluvy.
3. Presný dátum a čas dodania predmetu zmluvy si dohodnú zmluvné strany najmenej tri pracovné dni vopred.
4. V prípade omeškania predávajúceho s dodaním predmetu má kupujúci nárok na zmluvnú pokutu vo výške 0,05 % za každý začatý kalendárny deň z ceny nedodaného alebo neskoro dodaného predmetu zmluvy. Zaplatením zmluvnej pokuty nie je dotknutý nárok kupujúceho na náhradu škody. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený od  zmluvy odstúpiť a má nárok na náhradu škody, ktorá mu nedodaním predmetu zmluvy vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral predmet zmluvy u iného predávajúceho z dôvodu omeškania predávajúceho a prípadné sankcie vyplývajúce zo zmluvy o poskytnutí NFP uplatnené z tohto dôvodu voči kupujúcemu zo strany príslušného poskytovateľa NFP.

**III. PODMIENKY DODANIA**

1. Predávajúci sa zaväzuje predmet zmluvy zabaliť a vybaviť na prepravu (ak si to jeho povaha vyžaduje), pričom náklady s tým spojené sú už zahrnuté v kúpnej cene. Predmet zákazky musí byť dodaný, príp. zabalený takým spôsobom, ktorý dostatočne zabezpečí jeho ochranu a uchovanie.
2. Súčasťou dodania predmetu zmluvy je aj doprava na miesto dodania, inštalácia, odskúšanie
a v prípade, že si to predmet zmluvy vyžaduje, aj zaškolenie zamestnancov kupujúceho ohľadne obsluhy a odovzdanie dokladov potrebných na užívanie predmetu zmluvy a výkon vlastníckeho práva kupujúceho. Záväzok predávajúceho dodať predmet zmluvy sa považuje za splnený až riadnym splnením záväzkov podľa tohto odseku tejto zmluvy.
3. O odovzdaní a prevzatí predmetu zmluvy spíšu zmluvné strany alebo ich poverení zástupcovia
v mieste dodania preberací protokol, ktorý obsahuje najmä, nie však výlučne: dátum odovzdania a prevzatia predmetu zmluvy, záznam z prvej vonkajšej obhliadky predmetu zmluvy, súpis zjavných vád zistiteľných pri vonkajšej obhliadke a podpisy zmluvných strán alebo ich poverených zástupcov.
4. Spolu s predmetom zmluvy je predávajúci povinný odovzdať kupujúcemu všetky doklady, ktoré sa k nemu vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne, návod na obsluhu v slovenskom jazyku, dodací list, záručný list a iné relevantné dokumenty.
5. Momentom uvedenia predmetu zmluvy predávajúcim do prevádzky v mieste jeho dodania podľa tejto zmluvy prechádza nebezpečenstvo škody na predmete zmluvy a vlastnícke právo k predmetu zmluvy na kupujúceho. V prípade, že sa uvedenie do prevádzky nevyžaduje, nebezpečenstvo škody na predmete zmluvy a vlastnícke právo prechádza na kupujúceho dňom podpísania protokolu o jeho prevzatí. Kupujúci prevezme predmet zmluvy po úspešnom odskúšaní jeho funkčnosti.

**IV. KÚPNA CENA A PLATOBNÉ PODMIENKY**

* + - 1. Celková cena za kompletnú dodávku predmetu zmluvy je:

Cena bez DPH: ...... eur

DPH 20 %: ...... eur

Cena celkom vrátane DPH: ...... eur

(ďalej ako „kúpna cena“)

* + - 1. V kúpnej cene sú zahrnuté všetky náklady predávajúceho spojené s dodaním predmetu zmluvy
			a prevodom vlastníckeho práva, vrátane colných a daňových poplatkov, nákladov na balenie, dopravu do miesta dodania, poistenie, náklady inštalácie, skúšobnej prevádzky, zaškolenia zamestnancov kupujúceho a pod.
			2. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami. Takáto zmena nesmie byť v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
			3. Úhrada a fakturácia za predmet kúpy bude uskutočnená nasledovne:
1. Predávajúci vystaví preddavkovú faktúru vo výške 100 % kúpnej ceny podľa bodu 1 tohto článku najneskôr do 5 dní od písomnej výzvy kupujúceho tak~~,~~ (ďalej ako „preddavková faktúra“), aby bolo možné túto faktúru uhradiť v roku 2023 zo strany poskytovateľa NFP~~.~~ Preddavkovú faktúru kupujúci uhradí v súlade s príručkou pre prijímateľa (SAŽP) z OPKŽP verzia 9.1 účinná od 30.06.2023 (ďalej ako „príručka“) len v prípade, ak dôjde k schváleniu preddavkovej faktúry zo strany poskytovateľa NFP a kupujúcemu bude doručená správa od poskytovateľa NFP na uskutočnenie preddavkovej platby.
2. Ak je predávajúci platiteľom DPH, tak je na základe prijatého preddavku povinný vystaviť Kupujúcemu faktúru k prijatej platbe (ďalej ako „faktúra k prijatej platbe“) najneskôr do 15 kalendárnych dní od prijatia preddavku. V prípade ak predávajúci nie je platiteľom DPH, faktúru k prijatej platbe nebude vystavovať.
3. Predávajúci berie na vedomie, že predmet plnenia, ktorý bol uhradený na základe preddavkovej platby, musí byť skutočne dodaný najneskôr do 10.6.2024.
4. V prípade neschválenia preddavkovej faktúry v zmysle tohto bodu zo strany poskytovateľa NFP, predávajúci vykoná storno preddavkovej faktúry.
5. Predávajúci vystaví zúčtovaciu faktúru pri reálnom dodaní predmetu kúpy.
6. Zúčtovanie preddavkovej platby vykoná predávajúci predložením zúčtovacej faktúry za skutočne dodaný predmet kúpy (ďalej ako „zúčtovacia faktúra“), najneskôr však do 10.6.2024.
7. Predávajúci nebude vystavovať preddavkovú faktúru a ďalšie uvádzané faktúry podľa predchádzajúcich bodov a) až d), ak dodá predmet kúpy najneskôr do 30.10.2023, pričom k tomuto dátumu vystaví aj riadnu faktúru. Splatnosť takejto faktúry bude 60 dní.

5. Zmluvné strany prehlasujú, že dojednanie lehoty splatnosti nie je v hrubom nepomere k právam a povinnostiam vyplývajúcim z tejto zmluvy pre predávajúceho a takéto dojednanie odôvodňuje skutočnosť, že kupujúci financuje predmet zmluvy z poskytnutých finančných prostriedkov
z Operačného programu Kvalita životného prostredia, kde je priplatení záväzkov viazaný ustanoveniami zmluvy o nenávratnom finančnom príspevku s riadiacim orgánom operačného programu, najmä povinnosťami kontroly žiadostí o platbu.

1. Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty
v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo k nej nebude priložený preberací protokol, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
2. V prípade, ak je kupujúci v omeškaní so zaplatením kúpnej ceny za predmete zmluvy, predávajúci má nárok na úrok z omeškania vo výške 0,02 % z dlžnej sumy za každý aj začatý deň omeškania.
3. Predávajúci je povinný do 5 pracovných dní od písomného vyzvania Kupujúceho, najneskôr však do 10 dní od obdržania preddavkovej platby podľa bodu 4. tohto článku uhradiť na účet Kupujúceho výkonovú zábezpeku pre prípad, že Predávajúci nebude plniť svoje povinnosti podľa tejto Zmluvy (ďalej len „Výkonová zábezpeka“) vo výške 100 % z celkovej kúpnej ceny s DPH. Výkonová zábezpeka zložením finančných prostriedkov môže byť nahradená bankovou zárukou, vzor pre podmienky vystavenia bankovej záruky sa nachádza v prílohe č.3 tejto zmluvy a jeho obsah je záväzný. Pre predloženie a výšku bankovej záruky platí rovnaký termín a suma ako pre platbu na účet Kupujúceho.
4. Kupujúci je oprávnený použiť Výkonovú zábezpeku alebo jej časť v prípade, ak Predávajúci poruší niektorú svoju povinnosť podľa tejto zmluvy, predovšetkým dodať predmet kúpy v stanovenej špecifikácii a v stanovenej lehote alebo ak Predávajúci poruší niektorú povinnosť uhradiť peňažné záväzky vrátane zmluvných pokút vyplývajúcich z tejto Zmluvy. V prípade použitia Výkonovej zábezpeky zloženej na účet alebo jej časti Kupujúcim bude Predávajúci bez zbytočného odkladu povinný doplniť Výkonovú zábezpeku do plnej výšky, t. j. do výšky 100 % z celkovej ceny diela s DPH, a to najneskôr do 10 dní od doručenia výzvy Kupujúceho na jej doplnenie. V prípade, ak Predávajúci nedoplní na účet Kupujúceho Výkonovú zábezpeku v lehote podľa predchádzajúcej vety je povinný zaplatiť Kupujúcemu zmluvnú pokutu v sume 100,- € za každý deň omeškania so splnením tejto povinnosti, maximálne do výšky 2 % z Výkonovej zábezpeky.
5. V prípade, ak Predávajúci neuhradí na účet Kupujúceho Výkonovú zábezpeku alebo nepredloží bankovú záruku podľa tejto Zmluvy alebo zábezpeku zloženú na účet nedoplní, je Kupujúci oprávnený od tejto Zmluvy odstúpiť. Odstúpenie je účinné dňom jeho doručenia Predávajúcemu. Odstúpenie od Zmluvy nemá vplyv na nárok Kupujúceho na zmluvnú pokutu. Kupujúci sa zaväzuje vrátiť na účet Predávajúceho Výkonovú zábezpeku najneskôr do 10 kalendárnych dní od podpisu Protokolu o odovzdaní a prevzatí predmetu kúpy. Platnosť bankovej záruky končí v rovnakom termíne.
6. Kupujúci má právo si uplatniť zábezpeku až do výšky 100 % kúpnej ceny v prípade ak:
7. Predávajúci odstúpi od tejto kúpnej zmluvy z dôvodov spôsobených nie na strane kupujúceho,
8. Predávajúci sa dostane do omeškania s dodaním predmetu zmluvy (v rozsahu záväzku podľa čl. I. a II. tejto zmluvy) alebo predmet zmluvy nedodá vôbec,
9. Predávajúci dodá predmet kúpy, ktorý nezodpovedá požiadavkám kupujúceho dohodnutým v tejto zmluve.
10. Uplatnenie výkonovej zábezpeky zo strany kupujúceho nemá vplyv na nárok kupujúceho na náhradu škody, ktorá mu konaním predávajúceho vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral predmet zmluvy u iného predávajúceho z dôvodu omeškania predávajúceho a prípadné sankcie vyplývajúce zo zmluvy o poskytnutí NFP uplatnené z tohto dôvodu voči kupujúcemu zo strany príslušného poskytovateľa NFP.

**V. ZODPOVEDNOSŤ ZA VADY, ZÁRUKA**

1. Predávajúci je povinný dodať kupujúcemu predmet zmluvy v množstve a akosti podľa podmienok tejto zmluvy a plne spôsobilý na užívanie na určený účel vyplývajúci z povahy predmetu zmluvy. Predávajúci sa zaväzuje, že predmet zmluvy ku dňu dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, ma predmet zmluvy vady.
2. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na kupujúceho, ak je vada spôsobená porušením povinností predávajúceho.
3. Predávajúci týmto poskytuje na predmet zmluvy záruku v dĺžke najmenej 24 mesiacov. Záručná doba na predmet zmluvy bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom uvedenia predmetu zmluvy do prevádzky v mieste dodania, alebo ak sa uvedenie do prevádzky nepožaduje, záručná doba začína plynúť dňom odovzdania/prevzatia predmetu zmluvy, pričom záručná doba plynie samostatne vo vzťahu ku každej časti predmetu zmluvy. Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať záručný servis predmetu zmluvy počas záručnej doby.
4. Záručná doba neplynie po dobu, po ktorú nemohol kupujúci predmet zmluvy užívať pre vady, za ktoré zodpovedá predávajúci.
5. Záruka sa nevzťahuje na vady spôsobené neodbornou manipuláciou v rozpore s návodom na obsluhu, prípadne násilným a neoprávneným zásahom do predmetu zmluvy.

**VI. OZNÁMENIE VÁD A NÁROKY Z VÁD POČAS ZÁRUČNEJ DOBY**

1. Vady predmetu zmluvy je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu emailom na kontakt uvedený v záhlaví tejto zmluvy.
2. Ak si kupujúci uplatní nárok na odstránenie vady predmetu zmluvy, predávajúci je povinný zabezpečiť, že servisný technik sa dostaví na opravu max. do 48 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady v zmysle plného sfunkčnenia predmetu zmluvy na vlastné náklady, s odbornou starostlivosťou, najneskôr do siedmich pracovných dní od nahlásenia vady.
3. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.
4. V prípade omeškania predávajúceho s odstránením vady oproti lehote uvedenej v ods. 2 tohto článku zmluvy, je predávajúci povinný zabezpečiť kupujúcemu náhradný predmet zmluvy použiteľný na rovnaký účel, ako vadný predmet zmluvy, v opačnom prípade má kupujúci právo na uplatnenie zmluvnej pokuty voči predávajúcemu vo výške 100,- EUR za každý deň omeškania predávajúceho s odstránením vady alebo poskytnutia náhradného premetu zmluvy. Tým nie je dotknutý nárok kupujúceho na náhradu škody v plnej výške.
5. V prípade omeškania predávajúceho s odstránením vady predmetu zmluvy v lehote určenej kupujúcim alebo ak je zrejmé, že predávajúci nie je schopný vady riadne odstrániť v určenej lehote, je kupujúci, ak neodstúpi od tejto zmluvy, oprávnený popri nároku na poskytnutie primeranej zľavy z kúpnej ceny tiež odstrániť vady sám alebo prostredníctvom tretej osoby na náklady predávajúceho. O tejto skutočnosti je kupujúci povinný predávajúceho bezodkladne informovať. Záruka predávajúceho podľa tejto zmluvy nie je dotknutá. Predávajúci je povinný fakturovanú čiastku v plnej výške uhradiť do 14 dní od doručenia faktúry.
6. Ak predávajúci neodstráni vadu alebo neposkytne náhradný predmet zmluvy ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od kúpnej zmluvy odstúpiť.
7. Predávajúci zodpovedá za škodu, ktorá vznikne kupujúcemu v dôsledku toho, že predmet zmluvy mal vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.

**VII. ODSTÚPENIE OD ZMLUVY**

1. Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje najmä, nie však výlučne, nedodanie predmetu zmluvy v zmysle dohodnutých podmienok riadne a včas a v kvalite podľa dohodnutých podmienok a jeho neodovzdanie kupujúcemu v zmluvne dohodnutej lehote, ako aj neodstránenie vád predmetu kúpy za podmienok uvedených v tejto zmluve.
2. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral predmet zmluvy u iného predávajúceho z dôvodu nesplnenia podmienok predávajúcim týkajúcich sa technických parametrov predmetu zmluvy.
3. V prípade, ak nastane dôvod pre odstúpenie od tejto zmluvy kupujúcim, kupujúci je oprávnený odstúpiť od tejto zmluvy aj len ohľadne časti plnenia, ktorej sa dôvod odstúpenia týka.
4. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
5. Kupujúci má právo na odstúpenie od zmluvy aj z dôvodov uvedených v § 19 zákona o verejnom obstarávaní.
6. Zmluvná strana je povinná upovedomiť druhú zmluvnú stranu o hroziacom, resp. zahájenom konkurznom konaní. Kupujúci je oprávnený odstúpiť od zmluvy, ak začne konkurzné alebo reštrukturalizačné konanie na majetok predávajúceho.
7. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.

**VIII. VYUŽITIE SUBDODÁVATEĽOV**

1. Predávajúci predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavku zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa, alebo využitie subdodávateľa, ktorý nespĺňa povinnosť zápisu do registra partnerov verejného sektora, hoci to zákon vyžaduje), má kupujúci právo odstúpiť od tejto zmluvy a má nárok na zmluvnú pokutu vo výške 5% z kúpnej ceny, za každé porušenie ktorejkoľvek z vyššie uvedených povinností a to aj opakovane.

**IX. ZÁVEREČNÉ USTANOVENIA**

1. Kupujúci nesmie uzavrieť zmluvu s predávajúcim alebo subdodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
2. Kupujúci môže odstúpiť od zmluvy, uzavretej s predávajúcim, ktorý nebol v čase uzavretia zmluvy zapísaný v registri partnerov verejného sektora, ak mal povinnosť zapisovať sa do registra partnerov alebo ak bol vymazaný z registra partnerov verejného sektora.
3. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
4. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
5. Táto zmluva môže byť doplnená a zmenená len na základe písomného dodatku podpísaného zmluvnými stranami uzavretého v súlade s ust. § 18 zákona č.343/2015 Z. z o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“).
6. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
7. Jednotlivé ustanovenia každej časti a každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
8. Predávajúci je povinný strpieť výkon kontroly/auditu/overovania súvisiaceho s dodávaným predmetom zmluvy kedykoľvek počas platnosti zmluvy uzatvorenej medzi kupujúcim ako prijímateľom nenávratného finančného príspevku a Ministerstvom životného prostredia SR zastúpený Slovenskou agentúrou životného prostredia ako poskytovateľom príspevku, a to oprávnenými osobami v zmysle Všeobecných zmluvných podmienok (ktoré tvoria prílohu Zmluvy o poskytnutí nenávratného finančného príspevku) a poskytnúť im potrebnú súčinnosť. Oprávnené osoby na výkon kontroly/auditu sú najmä:

a. Poskytovateľ NFP a ním poverené osoby

b. Útvar následnej finančnej kontroly a nimi poverené osoby,

c. Najvyšší kontrolný úrad SR, príslušná Správa finančnej kontroly,

d. Certifikačný orgán a ním poverené osoby

e. Orgán auditu, jeho spolupracujúce orgány a nimi poverené osoby

f. Splnomocnení zástupcovia Európskej Komisie a Európskeho dvora audítorov

g. Osoby prizvané orgánmi uvedenými v písmene a) až písmene d) tohto bodu v súlade s príslušnými právnymi predpismi SR a EÚ.

1. Neoddeliteľnou súčasťou tejto zmluvy sú nasledujúce prílohy: Príloha č. 1 – Podrobný technický opis a údaje deklarujúce technické parametre dodávaného predmetu zákazky Príloha č. 2 - Zoznam Subdodávateľov
2. Táto zmluva bola vyhotovená v dvoch vyhotoveniach s platnosťou originálu, pričom každá zo zmluvných strán obdrží jedno vyhotovenie zmluvy.
3. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
4. Táto Zmluva nadobúda platnosť dňom jej podpisu oboma Zmluvnými stranami.
5. Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv v zmysle zákona č. 211/2000 Z. z. o slobodnom prístupe k informáciám a po splnení odkladacej podmienky, ktorá spočíva v tom:

a) že dôjde k schváleniu procesu verejného obstarávania na predmet zmluvy zo strany poskytovateľa NFP, a to momentom doručenia kladnej hodnotiacej správy z kontroly verejného obstarávania, alebo

b) v skoršom termíne na základe jednostranného rozhodnutia kupujúceho o čom bezodkladne a preukázateľne kupujúci informuje predávajúceho.

**predávajúci: kupujúci:**

V ..................................... dňa: V ...................................... dňa:

 ...................................................... .......................................................

 doc. PaedDr. Jozef Božik, PhD.

 primátor

**Názov prílohy:**

Príloha č. 1 Podrobný technický opis a údaje deklarujúce technické parametre dodávaného predmetu zákazky.

Príloha č. 2 Zoznam subdodávateľov:

Príloha č. 3 Vzor bankovej záruky